BBLAM ปันผล BTSGIF ที่ 0.207 บ./หน่วยลงทุน
BBLAM ปันผล BTSGIF ที่ 0.207 บ./หน่วยลงทุน ในวันที่ 20 มิ.ย.60
26 พ.ค. 2560

 
นายสุทธิพงศ์ พัวพันธ์ประเสริฐ Deputy Managing Director, Head of  Real Estate &amp; Infrastructure  Investment  บริษัทหลักทรัพย์จัดการกองทุนรวม บัวหลวง จำกัด หรือ บลจ.บัวหลวง (BBLAM) เปิดเผยว่า บีทีเอสโกรท (BTSGIF) เตรียมจ่ายเงินปันผลครั้งที่ 16 (จากผลการดำเนินงานระหว่าง 1 มกราคม ถึง 31 มีนาคม 2560 และกำไรสะสม) ในอัตราหน่วยลงทุนละ 0.207 บาท โดยกำหนดปิดสมุดทะเบียนเพื่อรับสิทธิเงินปันผลในวันที่ 6 มิถุนายน 2560 และจ่ายเงินปันผลในวันที่ 20 มิถุนายน 2560
ทั้งนี้ รายได้รวมในไตรมาส 4 ปี 59/60 เพิ่มขึ้นจากไตรมาสเดียวกันของปีก่อน 14.0% และเพิ่มขึ้นจากไตรมาสก่อน 10.4% เป็น 1,218.0 ล้านบาท โดยรายได้รวมในปี 59/60 เท่ากับ 4,593.5 ล้านบาท เพิ่มขึ้นจากปีก่อน 2.1% โดยรายได้จากการลงทุนสุทธิในไตรมาส 4 ปี 59/60 เพิ่มขึ้นจากไตรมาสเดียวกันของปีก่อน 23.9% และเพิ่มขึ้นจากไตรมาสก่อน 10.0% เป็น 1,201.2 ล้านบาท โดยรายได้จากการลงทุนสุทธิในปี 59/60 เท่ากับ 4,482.6 ล้านบาท เพิ่มขึ้นจากปีก่อน 11.5%
ทั้งนี้ จำนวนผู้โดยสารรวมในไตรมาส 4 ปี 59/60 มีจำนวน 60.1 ล้านเที่ยวคน เพิ่มขึ้นจากไตรมาสเดียวกันของปีก่อน 1.7% และเพิ่มขึ้นจากไตรมาสก่อน 0.5% โดยจำนวนผู้โดยสารรวมสำหรับปี 59/60 สร้างสถิติใหม่สูงสุด 238.0 ล้านเที่ยวคน เพิ่มขึ้นจากปีก่อน 2.4%
“นับตังแต่จัดตั้ง BTSGIF ได้จ่ายปันผลรวมงวดนี้แล้ว 16 งวด คิดเป็นเงินรวมแล้วหน่วยละ 2.649 บาท และได้จ่ายเงินลดทุน 3 งวด คิดเป็นเงินรวมหน่วยละ 0.189 บาท นับว่าสร้างผลตอบแทนในรูปกระแสเงินสดกลับคืนสู่ผู้ลงทุนได้อย่างสม่ำเสมอและต่อเนื่อง” นายสุทธิพงศ์ กล่าว